Στην Αγία Παρασκευή, σήμερα 22 Φεβρουαρίου, η Γενική Συνέλευση της Ένωσης Συλλόγων Γονέων Αγίας Παρασκευής ομόφωνα αποφασίζει την υπεράσπιση των δικαιωμάτων των παιδιών με ειδικές ανάγκες ή/και μαθησιακές δυσκολίες καθώς και ότι θα αγωνιστεί ώστε να έχουν αυτά τα παιδιά ότι χρειάζεται για να μη στερηθούν το δικαίωμα στη μάθηση.

Πιο αναλυτικά διεκδικούμε:

* **Nα μην κλείσει κανένα Ειδικό Σχολείο**, γιατί όλα τα παιδιά έχουν δικαίωμα στην Παιδεία. Διεκδικούμε:
	+ να στελεχωθούν όλα τα Ειδικά Σχολεία με το απαραίτητο εκπαιδευτικό και βοηθητικό προσωπικό σε μόνιμες θέσεις, ώστε να μην υπάρχουν εναλλαγές προσώπων που διαταράσσουν και δεν διευκολύνουν την εκπαιδευτική διαδικασία.
	+ Nα λυθεί μόνιμα το θέμα της μεταφοράς των παιδιών, ώστε κανένα παιδί να μην αποκλείεται από την εκπαίδευση και κανένας γονιός να μη χρειάζεται να βάζει το χέρι βαθιά στην τσέπη.
* Για την παράλληλη στήριξη των μαθητών που τη δικαιούνται ζητάμε την πλήρη κάλυψη όλων των αιτήσεων με ολοήμερη κάλυψη για κάθε παιδί, με αύξηση των απαιτούμενων κρατικών κονδυλίων. Τα παιδιά αυτά δεν μπορούν να καλύπτονται μερικώς. Είναι υποχρέωσης της κοινωνίας να τα βοηθήσει.
* Για τα τμήματα Ένταξης, ζητάμε τη στελέχωσή τους με μόνιμο προσωπικό, ώστε να εξασφαλιστεί για όλα τα παιδιά το δικαίωμα στη μάθηση. Θα είμαστε απέναντι σε κάθε προσπάθεια κατάργησής τους.

Καλούμε όλους τους αρμόδιους φορείς να προβούν σε όλες εκείνες τις ενέργειες που θα εξασφαλίσουν την πρόσβαση των παιδιών με Ειδικές Ανάγκες ή/και μαθησιακές δυσκολίες στην εκπαίδευση καθόλη τη διάρκεια κάθε σχολικής χρονιάς.

Γιατί όλα τα σχολεία πρέπει να λειτουργούν σωστά και όλα τα παιδιά πρέπει να έχουν ίσες ευκαιρίες στην παιδεία

Γιατί η Παιδεία είναι Ενιαία, Δημόσια και Δωρεάν και είναι χρέος όλων μας να την προασπίσουμε

Και γιατί όλοι εμείς οι γονείς λέμε ότι το κάθε σχολείο που δεν λειτουργεί κανονικά αφορά τον καθένα μας προσωπικά, **ΓΙΑΤΙ ΤΑ ΠΑΙΔΙΑ ΟΛΟΥ ΤΟΥ ΚΟΣΜΟΥ ΕΙΝΑΙ ΚΑΙ ΔΙΚΑ ΜΑΣ ΠΑΙΔΙΑ!**